Пётр Пятровіч Прахарэнка

Пётр Пятровіч Прахарэ́нка ( — Памяці вучонага: ПРАХАРЭНКА Пётр Пятровіч // Нацыянальная акадэмія навук Беларусі) — вучоны ў галіне фізікі неразбуральнага кантролю і тэхнічнай дыягностыкі, доктар тэхнічных навук (1988), прафесар (1989), акадэмік Нацыянальнай акадэміі навук Беларусі (2000, член-карэспандэнт з 1996).

 Біяграфія 
Нарадзіўся ў вёсцы Мяжэнец(Бялыніцкі раён Магілёўскай вобласці Беларусі). У 1957 годзе скончыў сярэднюю школу ў Магілёве, у 1961 годзе — механічны факультэт Беларускага інстытута інжынераў чыгуначнага транспарту ў ГомеліИмя в белорусской науке. Пётр Петрович Прохоренко / Цэнтральная навуковая бібліятэка імя Я. Коласа НАН Беларусі. Працоўную дзейнасць пачаў на Яраслаўскім лакаматыўным заводзе, дзе займаў пасаду начальніка цэха. У 1965—1974 гадах П. П. Прахарэнка ў Фізіка-тэхнічным інстытуце Акадэміі навук БССР. Вучыўся ў аспірантуры пад кіраўніцтвам акадэміка Я. Р. Канавалава, займаў пасады малодшага і старшага навуковага супрацоўніка. У 1974—1977 гадах вучоны сакратар Аддзялення фізіка-тэхнічных навук Акадэміі навук БССР, у 1977—1983 гадах — інструктар Аддзела навукі і навучальных устаноў ЦК КПБ. З 1984 года П. П. Прахарэнка ў Інстытуце прыкладной фізікі Нацыянальнай акадэміі навук Беларусі, дзе ў 1984—1993 гадах займаў пасаду загадчыка лабараторыі капілярных з’яў, у 1993—2005 гадах — дырэктар інстытута, з 2005 года — галоўны навуковы супрацоўнік.

Памёр П. П. Прахарэнка 9 чэрвеня 2008 года.

 Навуковая і грамадская дзейнасць 
Праводзіў даследаванні ў галіне фізікі неразбуральнага кантролю і тэхнічнай дыягностыкі. Заклаў тэарэтычныя асновы капілярнай дэфектаскапіі, якія дазволілі на навуковай аснове кіраваць адчувальнасцю і прадукцыйнасцю кантролю з дапамогай фізічных палёў (ультрагукавое, магнітнае) і тэхналагічных асяроддзяў (магнітныя вадкасці). Разам з вучнямі заклаў тэарэтычныя асновы капілярнай дэфектаскапіі і быў распрацаваны новы стандарт Беларусі па ёй.

Аўтар больш за 350 навуковых прац, у тым ліку 9 манаграфій, 70 вынаходстваў.
Сярод апублікаваных прац:
 Ультразвуковой капиллярный эффект. — Мн.: Наука и техника, 1981. (у сааўтарстве з М. В. Дзежкуновым і Я. Р. Канавалавым);
 Физические основы и средства капиллярной дефектоскопии. — Мн.: Наука и техника, 1983. (у сааўтарстве з М. В. Дзежкуновым і А. С. Баравіковым);
 Гидродинамика и теплообмен градиентных течений микроструктурной жидкости. — Мн.: Наука и техника, 1984. (у сааўтарстве з М. П. Мігуном);
 Введение в теорию капиллярного контроля. — Мн.: Наука и техника, 1988. (у сааўтарстве з М. П. Мігуном).
 Theoretical Principles of Liquid Penetrant Testing. — Berlin: DVS-Verlag GmbH, 1999. (разам з М. П. Мігуном і М. Штатгаўзам).

П. П. Прахарэнка таксама быў членам бюро Аддзялення фізіка-тэхнічных навук НАН Беларусі, віцэ-прэзідэнтам Беларускай асацыяцыі неразбуральнага кантролю і тэхнічнай дыягностыкі, навуковага савета НАН Беларусі па праблемах машынабудавання, дырэктарата Сусветнай федэрацыі Цэнтраў неразбуральнага кантролю. Уваходзіў у склад рэдакцыйных калегій выданняў «Весці Нацыянальнай акадэміі навук Беларусі. Серыя фізіка-технічных навук», «Материалы, технологии, инструмент» (Гомель, Беларусь), «Техническая диагностика и неразрушающие методы контроля» (Кіеў, Украіна).

 Узнагароды 
У 2004 годзе ўзнагароджаны медалём Францыска СкарыныАкадемик Петр Прохоренко / сост. В. Е. Козляков, Г. Е. Коновалов, М. П. Прохоренко; под ред. М. С. Высоцкого. — Мн.: издательство «Четыре четверти», 2012..

 Літаратура 

 Академик Петр Прохоренко / сост. В. Е. Козляков, Г. Е. Коновалов, М. П. Прохоренко; под ред. М. С. Высоцкого. — Мн.: издательство «Четыре четверти», 2012. — 134 с. : [20] л. ил.  — ISBN 978-985-7026-56-2

 Спасылкі 
 Памяці вучонага: ПРАХАРЭНКА Пётр Пятровіч // Нацыянальная акадэмія навук Беларусі
 Пётр Пятровіч Прахарэнка ў базе даных «История белорусской науки в лицах» Цэнтральнай навуковай бібліятэкі імя Якуба Коласа НАН Беларусі 
 Презентация книги и выставка, посвящённые академику Петру Прохоренко  // Цэнтральная навуковая бібліятэка імя Я. Коласа НАН Беларусі

Катэгорыя:Выпускнікі Беларускага дзяржаўнага ўніверсітэта транспарту
Катэгорыя:Фізікі СССР
Катэгорыя:Фізікі Беларусі
Катэгорыя:Члены КПСС